Diari Oficial de la Generalitat Valenciana


Sumari del DOGV 6031, del 09-06-2009 (2009/6535)

ACORD de 28 de maig de 2008, de la Comissió Territorial d'Urbanisme de València, relatiu al pla de reforma interior de millora Zona Albereda Nord i diligència de 21 de novembre de 2008, al terme municipal de Bétera. Expedient número 2007/0939.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6031

Data del DOGV
:   09-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6535


Data del document
:   28-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Anàlisi jurídica

 Descriptors 

:   * Bétera
    * pla d'urbanisme

ACORD de 28 de maig de 2008, de la Comissió Territorial d'Urbanisme de València, relatiu al pla de reforma interior de millora Zona Albereda Nord i diligència de 21 de novembre de 2008, al terme municipal de Bétera. Expedient número 2007/0939. [2009/6535]  
Vist l'expedient remés per l'Ajuntament de Bétera referit al pla de reforma interior de millora Zona Albereda Nord, i de conformitat amb els següents:  
Antecedents  
U. Tramitació municipal  
El projecte, el qual va entrar en la Comissió Territorial d'Urbanisme el 20 d'agost de 2007, es va sotmetre a informació pública mitjançant el procediment simplificat previst en l'article 48 de la Llei 6/1994, reguladora de l'Activitat Urbanística (en endavant LRAU). Transcorregut el període d'exposició pública (DOGV núm. 4962, de 9 de març de 2005, i anunci en el diari Levante de 2 de març de 2005), en el qual no es van presentar al·legacions, sobre el projecte va recaure acord plenari d'aprovació provisional, de 28 de novembre de 2005, condicionat a acceptar i complir les modificacions i correccions parcials imposades.  
En data 6 de juny de 2007, mitjançant un decret d'Alcaldia, s'aprova el text refós del pla de reforma interior i programa d'actuació integrada, en haver-se complit les determinacions a què va quedar subordinada l'aprovació provisional d'aquest.  
Dos. Documentació  
El projecte consta de programa d'actuació integrada i pla de reforma interior (memòria informativa, memòria justificativa i plànols).  
Tres. Objecte  
Es proposa la delimitació d'un sector en sòl urbà residencial, seguint el criteri dels articles. 20 i 33.1 LRAU, proposant modificacions en l'ordenació vigent i constituint un àmbit en què es garantisca una correcta urbanització.  
Quatre. Determinacions de projecte  
El sector té una superfície de 10.426,44 m² i la unitat d'execució de 10.283,15 m²; la diferència, de 143,29 m², es deu al fet que es va cedir a l'actuació urbanística limítrof a l'efecte d'urbanització. L'àmbit té com a límits:  
- Nord: sòl dotacional docent.  
- Sud: illa tocant a l'albereda (unifamiliar de protecció especial i illa de nucli antic).  
- Est: sòl dotacional docent i illa d'unifamiliar de protecció especial.  
- Oest: sector R-1 de recent desenvolupament.  
Els motius pels quals es presenta aquest projecte són:  
- Situació d'edificacions fora d'ordenació.  
- Bloqueig de la trama viària urbana del sector en no haver-se creat connexions i enllaços amb la xarxa viària existent.  
- Falta d'elements d'urbanització: vials, xarxes de subministrament...  
Els objectius principals del pla de reforma interior són:  
- No superar l'edificabilitat màxima del pla general (d'ara en avant PG) per al sector.  
- Mantenir les qualificacions urbanístiques previstes en el PG.  
- Permetre tipologies residencials compatibles amb l'entorn.  
- Eliminar la falca residencial existent al nord de l'àmbit, requalificant-la a ús dotacional, separant clarament la zona residencial i la dotacional.  
Fitxa de planejament i fitxa de gestió  
  
\* \* \* \* \*  
Ficha de planeamiento y ficha de gestión:  
- Mantenir constant les amplàries dels vials que el PG estretia en el seu traçat.  
L'anterior es concreta en les modificacions següents:  
- Carrer en projecte 1, des del c/ Juan Marín fins al c/ José Miralles, es defineixen alineacions en paral·lel amb una amplària igual en tot el tram de 9 metres (vial zona Sud).  
- Carrer en projecte 2, des del c/ Juan Marín fins al c/ José Miralles, es defineixen alineacions en paral·lel amb una amplària igual en tot el tram de 9 metres (vial zona Nord).  
- S'augmenta el sòl destinat a illa oberta i l'altura a 4 plantes.  
- Es redueix el sòl destinat a nucli antic a una porció de la illa 16 i s'augmenta l'altura a 4.  
- Es prolonguen els vials, es regularitzen les amplàries i s'urbanitza el c/ Juan Marín.  
- L'edificabilitat total disminueix del 18.286,98 m²sostre previstos en el P.G. als 17.442,60 m²sostre.  
  
\* \* \* \* \*  
  
En compliment de l'article 17 de l'annex del Decret 201/1998, de 15 de desembre, pel qual s'aprova el Reglament de Planejament (d'ara en avant RPCV) la reserva dotacional és la següent:  
Cinc. Tramitació autonòmica  
S'han sol·licitat els informes següents:  
- Conselleria d'Infraestructures i Transports. Direcció General de Transports  
- Conselleria d'Educació. Direcció General de Règim Econòmic  
El 25 de febrer de 2008, la Direcció General de Règim Econòmic de la Conselleria d'Educació emet un informe favorable.  
El 22 de maig de 2008, la Direcció General de Transports de la Conselleria d'Infraestructures i Transports emet un informe favorable.  
Sis. Aigua i sanejament  
El 15 de maig de 2006, l'Entitat de Sanejament d'Aigües Residuals (EPSAR) emet un informe que conclou afirmant la «viabilitat del tractament en l'EDAR de Bétera de les aigües residuals generades pel programa d'actuació integrada zona Albereda Nord de Bétera (València), sempre que es complisquen els condicionants següents:  
1. En el seu dia, l'urbanitzador responsable del desenvolupament urbanístic haurà de realitzar la corresponent sol·licitud de la connexió al sistema públic de sanejament i depuració. Les obres necessàries per a la connexió de les aigües residuals a les infraestructures públiques les efectuarà el peticionari pel seu compte i risc.  
2. En tot cas, l'abocament generat pel desenvolupament urbanístic de referència haurà de complir els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'Entitat de Sanejament d'Aigües, a fi de preservar la integritat del sistema de sanejament i la qualitat de l'efluent. Amb aquest fi l'urbanitzador haurà de preveure que abans del punt de connexió, ha de disposar una arqueta de registre de la mateixa tipologia que la que figura en el model d'ordenança d'abocaments a la xarxa municipal de clavegueram editat per aquesta Entitat de Sanejament d'Aigües, dotada, a més, de guies per a la instal·lació d'una arqueta de bagants que permeta la desconnexió de l'abocament.   
3. Perquè es puga realitzar la connexió efectiva, i atés el funcionament actual de l'EDAR, hauran d'executar-se les actuacions previstes en la planta a fi d'adequar-la per al tractament del nou cabal generat.  
4. Amb anterioritat a l'execució de la connexió, s'haurà d'ingressar a l'Entitat de Sanejament d'Aigües la quantitat resultant de 90.163,50   
  
  
\* \* \* \* \*  
  
?, a l'efecte del qual haurà d'establir-se, si és el cas, l'oportú conveni entre l'Entitat de Sanejament d'Aigües i l'Ajuntament de Bétera.»  
Pel que fa a l'abastiment d'aigua potable, l'article 25.4 del Text Refós de la Llei d'Aigües aprovat pel Reial Decret Legislatiu 1/2001 de 20 de juliol, exigeix informe de la Confederació Hidrogràfica per als plans urbanístics, únicament quan comporten noves demandes de recursos hídrics, la qual cosa no ocorre en aquest cas, perquè no s'incrementa l'edificabilitat (sinó que es disminueix en 844,38 m² sostre) ja prevista en el Pla general, en conseqüència, no pot entendre's que aquest projecte comporte una nova demanda de recursos hídrics, per la qual cosa no resulta d'aplicació l'article esmentat.  
Set. Planejament vigent   
Bétera disposa de pla general aprovat definitivament per la Comissió Territorial d'Urbanisme de València amb data 29 de març de 2000.  
Vuit. Informe de la comissió informativa  
La Comissió Informativa de la Comissió Territorial d'Urbanisme de València, en sessió celebrada el 23 de maig de 2008, per unanimitat, va emetre un informe relatiu al projecte que ens ocupa, complint així el que preceptua l'article 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals  
La tramitació ha sigut correcta, d'acord amb el que estableix l'article 38 LRAU, per remissió de l'article 55.1. La documentació està completa, a l'efecte del compliment del que preceptua l'article 27 de la LRAU.   
Segon. Justificació de la reserva dotacional  
La reserva dotacional proposta en el pla de reforma interior és superior a la prevista en el PG, complint així el que estableix l'article 17 de l'annex del RPCV:  
Tercer. Reserva d'habitatge protegit  
No s'hi preveu habitatge protegit. No obstant això, en tractar-se d'un sòl urbà residencial del pla general que, al seu torn, no augmenta l'edificabilitat ni canvia l'ús, s'exceptua el que preveu la disposició transitòria primera, apartat 3, de la Llei 16/2005, Urbanística Valenciana segons el que disposa la disposició transitòria vuitena del Decret 67/2006, pel qual s'aprova el Reglament d'Ordenació i Gestió Territorial i Urbanística, en relació amb l'article 73 de la Llei Urbanística Valenciana.  
Quart. Valoració global  
L'interés públic està suficientment justificat en la mesura que es garanteix la urbanització integral de la zona i s'efectua un just repartiment de beneficis i càrregues, per la qual cosa no s'hi observa cap obstacle legal que impedisca l'aprovació autonòmica, conforme a l'article 40 LRAU.  
No obstant això, s'hi observen els següents errors materials que hauran d'esmenar-se:  
- La trama de la qualificació zona nucli històric del plànol no coincideix amb la de la llegenda en els plànols núm. 3 i 5.  
- S'eliminarà de la memòria del PRI un dels objectius que es fixen, en observar-se que no es compleix: «millorar i augmentar les dotacions d'espais lliures».   
Cinqué. Vot particular  
El representant del Ministeri de Medi Ambient emet un vot particular que es transcriu a continuació:  
«L'article 25.4 del Text Refós de la Llei d'Aigües (TRLA, aprovat pel Reial Decret Legislatiu 1/2001, de 20 de juliol; modificat per Llei 11/2005, de 22 de juny) exigeix que els actes i plans que les comunitats autònomes hagen d'aprovar en l'exercici de les seues competències sobre ordenació del territori i urbanisme han de tenir l'informe previ preceptiu de les confederacions hidrogràfiques. Aquest informe ha de versar sobre la possible afecció de l'actuació al domini públic hidràulic o a les seues zones de servitud i policia, sobre l'existència de recursos hídrics suficients per a satisfer les noves demandes plantejades, com també sobre la possible incidència de l'actuació en el règim de corrents. L'informe s'entendrà desfavorable si no s'emet en el termini establit a aquest efecte.  
Per la seua banda, l'article 19.2 de la Llei de la Generalitat Valenciana 4/2004, d'Ordenació del Territori i Protecció del Paisatge - LOTPP - (modificada per Llei 16/2005), determina que la implantació d'usos residencials, industrials, terciaris, agrícoles o altres que impliquen un increment del consum d'aigua, requerirà l'obtenció prèvia d'informe de l'organisme de conca competent, sobre la seua disponibilitat i compatibilitat amb les previsions dels plans hidrològics, a més de la no afectació o menyscabament a altres usos existents legalment implantats; la qual cosa requereix títol habilitant mitjançant una resolució adoptada en expedient administratiu, amb audiència a una tercera part afectada i anàlisi de compatibilitat amb la planificació hidrològica. La conjunció dels tres extrems sobre els quals ha de manifestar-se l'informe comporta necessàriament l'existència de drets d'aigua, i no podrà identificar-se disponibilitat amb la simple existència de recursos hídrics.  
De la mateixa manera, cal assenyalar que la disposició addicional segona de la Llei 13/2003, reguladora del Contracte de Concessió d'Obres Públiques, de 23 de maig, en relació amb l'article 83.3 de la Llei 16/2005, Urbanística Valenciana, estableix que l'administració general de l'Estat emetrà un informe en la instrucció dels procediments d'aprovació, modificació o revisió dels instruments de planificació territorial i urbanística que puguen afectar l'exercici de les competències estatals i que aquest informe té caràcter vinculant.  
Així mateix, la interlocutòria de la sala contenciosa administrativa del Tribunal Superior de Justícia de la Comunitat Valenciana (mesures cautelars núm. 1/001003/2112-MBB), de 15 de gener de 2007, en el si del procés instruït per Recurs 1003/2006, interposat per l'administració de l'Estat contra l'Acord de 30 de juny de 2006, dictat per aquella Comissió Territorial d'Urbanisme, d'aprovació de l'homologació modificativa i pla parcial sector Pinaret, al terme municipal d'Ador, estableix tres qüestions essencials:  
1. Que l'informe de l'organisme de conca és preceptiu, i la comunitat autònoma no pot legislar sobre la forma, mode i manera en què l'Estat ha d'exercir les seues competències, ni pot substituir la seua intervenció mitjançant una norma autonòmica.  
2. Que l'informe que puga emetre una presumpta entitat col·laboradora autoritzada per al subministrament - tal com al·ludeix l'article 19.2 de la LOTPP- no pot substituir l'informe de l'organisme de conca.  
3. Que l'informe previ de l'organisme de conca és requisit necessari perquè puga ser aprovat per la Generalitat Valenciana (fins i tot per l'Ajuntament) un instrument de planejament, quan es donen les condicions de l'article 25 del TRLA.  
A més a més, la legitimació de les entitats col·laboradores ha de venir avalada per una inscripció en un registre a aquest efecte, l'administració del qual correspon a la mateixa Generalitat Valenciana; tot això, emparat per normativa específica sobre la seua regulació. A aquest respecte, el Decret 229/2004, de 15 d'octubre, del Consell de la Generalitat, el qual regula les funcions de les entitats col·laboradores en matèria de qualitat ambiental i crea i regula el seu registre -aprovat, per cert, després de la LOTPP- no sembla emparar les funcions a què al·ludeix el precepte de l'article 19.2 LOTPP. No es té constància de l'existència d'una altra norma reguladora d'aquestes entitats. Es desconeix també si les condicions de la possible concessió per al subministrament d'abastiment o l'objecte social de la mercantil possibiliten aquesta per a emetre els informes en qüestió.  
En conseqüència, ha de concloure's necessàriament que les empreses subministradores no tenen legitimitat, idoneïtat ni capacitat per a informar sobre drets d'aigua, competència originària, exclusiva i per tant insubstituïble dels organismes de conca; drets, d'altra banda, els titulars legítims de les quals han degut o bé declarar -en els terminis establits en la legislació d'aigües- per a la seua inscripció en el Registre d'Aigües o en el Catàleg d'aigües privades, o bé accedir a l'ús privatiu mitjançant la preceptiva concessió administrativa que finalment ha de ser inscrita, així mateix, en el Registre d'Aigües. No cal ni dir que l'administració d'aquest Registre d'Aigües o Catàleg d'aigües privades correspon a l'organisme de conca, per raó del TRLA.  
D'altra banda, atesa la complexitat dels expedients sotmesos a la Comissió, el fet de no disposar de la documentació necessària per a emetre l'informe amb l'antelació suficient per a poder ser estudiada, analitzada i valorada, impossibilita que aquest membre de la Comissió puga exercir de manera adequada la funció per a la qual ha sigut designat, la qual cosa pot comportar una infracció de l'art. 24 de la Llei 30/1992, de Règim Jurídic de les Administracions Públiques i del Procediment Administratiu Comú, com també contravenir la doctrina jurisprudencial al respecte; i pot fins i tot constituir una vulneració de l'article 23.2 de la Constitució espanyola. Malgrat haver-se sol·licitat reiteradament a l'administració autonòmica a aquesta documentació, generalment no es remet mai en les condicions assenyalades, tot i que els requisits al respecte estan publicats, per a les distintes components de l'informe, en la pàgina web de l'organisme de conca ().  
Per tot el que s'ha exposat, i tinguts en compte tots els arguments anteriors, han de fer-se addicionalment les precisions i consideracions següents sobre l'expedient de referència, que se sotmet a la Comissió Territorial:  
- No consta en aquest organisme de conca que s'haja formulat sol·licitud del preceptiu informe preceptuat en l'article 25.4 TRLA, com també article 19.2 LOTPP; malgrat que l'instrument de planejament de referència comporta noves demandes efectives de recurs hídric, actualment no consumides, per la qual cosa es donen els supòsits d'ambdós preceptes.  
Aquesta conclusió es desprén de les dades demanades durant la sessió prèvia de la Comissió Informativa, ja que, segons sembla, l'instrument de referència implica la construcció de 170 habitatges, de tot això - considerant una ocupació mitjana de 3 hab/habitatge i una dotació unitària estàndard de 250 l/hab i dia- se'n deriva una estimació de volum d'aigua addicional de 46.538 m³/any.  
En conseqüència, l'instrument s'aprova malgrat l'absència de l'informe de la CHX, és a dir, amb omissió del tràmit preceptiu, a causa de falta de sol·licitud expressa d'informe.  
Ha de recordar-se ací la posició defensada per la síndica de greuges de la Comunitat Valenciana en relació amb els informes de l'article 25.4 TRLA, i que reiteradament defensa la necessitat de disposar dels informes de l'organisme de conca, previs i vinculants, a l'aprovació d'instruments urbanístics. Posició, doncs, d'una institució valenciana, que coincideix plenament amb els plantejaments d'aquesta CHX.  
Per tot l'anteriorment exposat, el representant del Ministeri de Medi Ambient en la Comissió Territorial d'Urbanisme de València vota en contra de la proposta d'aprovació de l'instrument urbanístic de referència, i sol·licita que aquest vot particular conste en l'acta de la sessió; i que s'incorpore a aquesta i a l'expedient 2007.0939 aquest escrit que sustenta i fonamenta aquest vot."  
Sisé. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans de reforma interior modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.b de la Llei Reguladora de l'Activitat Urbanística, en relació amb l'article 10.a) del Decret 162/2007, de 21 de setembre, del Consell, pel qual s'aprova el Reglament dels Òrgans Territorials i Urbanístics de la Generalitat Valenciana.  
A la vista de quant antecedeix la Comissió Territorial d'Urbanisme de data 28 de maig de 2008, amb el vot favorable de tots els vocals presents excepte el representant del Ministeri de Medi Ambient que l'emet en sentit desfavorable, i aporta vot particular, acorda: aprovar definitivament el pla de reforma interior de millora Zona Albereda Nord de Bétera condicionat al fet que s'esmenen els errors materials referenciats en el fonament jurídic quart.  
Per al segellament del projecte, l'Ajuntament haurà d'aportar dues còpies en suport digital.»  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica d'aquesta Conselleria, segons disposa l'article 68.3 c de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà a la data de recepció d'aquesta notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa, davant de la secretària autonòmica d'aquesta Conselleria, en relació amb l'article 68.3c de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors des de l'endemà de la data de recepció d'aquesta notificació. L'esmentat article 44 de la Llei 29/1998, estableix literalment:  
«Article 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.»  
En el supòsit de no formular el requeriment indicat, les administracions públiques podran interposar, en el termini de dos mesos comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de la Llei 29/1998 esmentada.  
Tot això sense perjudici que es puga exercir qualsevol altre recurs o acció que es crega oportú.  
Diligència per a fer constar que en data 6 de novembre de 2008 l'Ajuntament de Bétera ha presentat en els serveis territorials d'Ordenació del Territori dos exemplars del Text Refós del pla de reforma interior de millora del sector Albereda Nord, havent-se comprovat per part d'aquests serveis territorials que l'esmentat text refós incorpora els condicionants de l'Acord de la Comissió Territorial d'Urbanisme de 28 de maig de 2008, el qual acorda declarar definitivament aprovat l'esmentat projecte. Així queda incorporat al text refós:  
1. L'eliminació com un dels objectes del pla de reforma interior, «millorar i augmentar les dotacions d'espais lliures»  
2. La llegenda dels plànols número 3 i 5 coincideix amb la trama de la qualificació «zona de nucli històric»  
Per tant, en el document s'han realitzat totes les modificacions indicades en l'Acord de la Comissió Territorial d'Urbanisme de 28 de maig de 2008. Llevat de les modificacions enumerades, el text refós del pla de reforma interior de millora del sector Albereda Nord no varia en cap paràmetre respecte de l'inicialment presentat en aquests serveis territorials. Per consegüent, se segella i es publica el projecte.  
València, 21 de novembre de 2008.- La secretària de la Comissió Territorial d'Urbanisme: Concepción del Campo Ram de Viu.